cyanic-selkie/wikianc huggingface dataset:
Da Vinci-koden
Nattverden
Maleriet skildrer øyeblikket hvor Jesus forkynner at en av hans tolv disipler vil forråde ham. En detalj ved maleriet er at apostelen på den viktige plassen på Jesu høyrehånds side, tradisjonelt apostelen Johannes, har feminine trekk. Teorien som først ble publisert i The Templar Revelation hevder at denne skikkelsen i virkeligheten er Maria Magdalena. Teorien opptrer som et sentralt element i Dan Browns roman Da Vinci-koden, hvor den brukes til å underbygge påstanden at Leonardo da Vinci var et overhode for den hemmelige Sionordenen (Prieuré de Sion). At det ikke fremstilles noe drikkebeger i maleriet utlegges av Langdon som en indikasjon på at da Vinci vil fortelle at den hellige gral ikke er et beger.
I kunsthistorisk forsknings forstand forestiller skikkelsen apostelen Johannes. Derfor kaller man naturligvis teorien en konspirasjonsteori.
Hvis man kikker mellom de to apostlene til høyre for Johannes (til venstre for betrakteren), kan man se en kniv som blir holdt av en tilsynelatende herreløs arm. Denne armen kan være et symbol på Judas' forræderi, men det vet man ikke med sikkerhet.
Faktafeil
Boka er av mange kritisert for å inneholde flere faktafeil, som f.eks. at man brukte solceller i et mørkt rom, at målene på oppgitte malerier var gale og galt antall glassflater i Louvres pyramide. Dette til tross for Browns påstand i bokens introduksjon om at alle beskrivelser av kunstverk og arkitektur er korrekte.
Mest alvorlig er likevel påstanden på bokens første side – under tittelen «Fakta» – at Sionordenen er en ekte organisasjon stiftet i 1099 og med storheter som Sir Isaac Newton og Leonardo da Vinci som stormestere. Franskmannen Robert Plantard har i fransk rett tilstått at han diktet opp ordenen i 1956. I og med at denne grunnleggende feilen avsløres, faller også grunnen bort under forfatterens teori om Da Vincis deltagelse i konspirasjoner. Imidlertid rokker ikke akkurat denne avsløring ved de øvrige teoriene om Jesu person, Maria Magdalena eller om kirkens historie (selv om også disse poengene er kontroversielle).
Mange tilhengere av boken valgte likevel ikke å vektlegge disse feilene, og heller først og fremst oppfatte historien som en thriller.
Likheter med andre bøker
Ettersom Da Vinci-koden er svært lik Browns forrige bok, Engler og demoner, i tema, handlingsoppbygning og karakterutvalg, er Brown er blitt kritisert for å «følge en formel».
Bazar Forlag har i kjølvannet av Da Vinci-koden gitt ut en norsk oversettelse av Holy Blood, Holy Grail (Hellig blod, hellig gral) fra 1982, en bok som åpenbart har inspirert Brown og påvirket deler av hans «konspirasjonsteori». Brown ble i byretten i London i april 2006 frikjent for anklagene fra forfatterne av Hellig blod, hellig gral om plagiat.
Det er påfallende likheter mellom Da Vinci-koden og Tom Egelands bok Sirkelens ende fra 2001, utgitt på Aschehoug to år før «koden».
Film
Da Vinci-koden er blitt filmatisert av regissør Ron Howard, med Tom Hanks som Robert Langdon, Audrey Tautou som Sophie Neveu og Ian McKellen som Sir Leigh Teabing. Den ble vist som åpningsfilm under Filmfestivalen i Cannes 17. mai 2006.
Catherine Raney-Norman
Catherine Raney-Norman (født 20. juni 1980 i Nashville i Tennessee) er en amerikansk skøyteløper som har deltatt i tre OL, 1998, 2002 og 2006, og er tatt ut til Vinter-OL 2010 i Vancouver. Hun vant det amerikanske allroundmesterskapet i 1999, 2002, 2003 og 2005. Hun har spesialisert seg på mellom- og langdistanse.
Hun er bosatt i Elm Grove i Wisconsin.
Richard Norris
Richard Owen Alfred Norris (født 10. desember 1931, død 17. september 1980) var en britisk landhockeyspiller som deltok i de olympiske leker 1952 i Helsingfors. Norris vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1. Norris spilte alle tre kampene i OL-turneringen.
Maserati Khamsin
Maserati Khamsin (1974–82) er en fire-seters sportsbil fra den italienske bilprodusenten Maserati.
Navnet "Khamsin" er etter Khamsin-vinden fra den egyptiske ørken. Modellen var designet av Marcello Gandini hos Bertone, og erstattet Maserati Ghibli. Første offentlige fremsyning var ved bilmessa i Torino i 1972. Etter ytterligere en visning på Parismessa i 1973 ble det produksjon i 1974.
Den hadde en 4.9-liters V8-motor med en effekt på 320 hk. Siden 1968 hadde Citroën eid Maserati, så Khamsin ble utstyrt med Citroëns unike hydraulikkløsninger for blant annet bremser, styring og clutch.
Omkring 430 Khamsin ble produsert frem til 1982. Ved en auksjon i Tønsberg i 1988 ble det meldt to eksemplarer av Khamsin i Norge, mens det i 2013 fantes dobbelt så mange.
Huawei
Huawei Technologies Co. Ltd. (kinesisk: 華為技術有限公司, pinyin: Huáwei Jíshu Yǒuxiàn Gōngsī) er en kinesisk leverandør av utstyr til telekommunikasjon, herunder mobiltelefoner.
Historie
Selskapet ble etablert i september 1987 av Ren Zhengfei, og ligger i Shenzhen i provinsen Guangdong i Folkerepublikken Kina. Selskapet er privateid, og hadde i september 2017 over 170,000 ansatte. I 2012 gikk Huawei forbi Ericsson og ble verdens største produsent av telekommunikasjonsutstyr. I 2017 omsatte Huawei for 602,6 milliarder kinesiske renminbi, som da tilsvarte 92,5 milliarder amerikanske dollar.
Selskapet har levert teknologi til mobiltelefoninett i blant annet Norge, Sverige, Nederland og California i USA. Det har avdelinger over hele verden, også i Norge og Sverige. Telenor demonstrerte sammen med Huawei 5G for første gang i Norge 20. mars 2017.
Selskapet startet som privateid, men kaller seg «kollektivt» og eid av de ansatte. Ren Zhengfei eier 1,4 % av selskapet mens 82,471 ansatte eier resten.
Navn
Navnet, 華為, Huáwèi, (Forenklet kinesisk: 华为). Tegnet 華 betyr praktfullt eller storslått, men kan også bety Kina. Tegnet 為 betyr handling eller prestasjon.
Kontroverser
Blant annet flere vestlige selskaper og myndigheter har beskyldt Huawei for å bedrive industrispionaje og å fungere som en forlenget arm for statlige kinesiske interesser, noe som er blitt tilbakevist av selskapet selv. Også Tysklands føderale byrå for IT-sikkerhet har uttalt at det ikke finnes bevis for at selskapet har bygget inn avlyttingsteknologi i sine produkter.
I mai 2019 avsluttet flere amerikanske selskaper, blant annet Google, Intel og Broadcom, samarbeidet med Huawei. Bruddet med Google medfører blant annet at Huaweis mobiltelefoner kan miste tilgangen til Google Play og andre Google-tjenester. I tillegg mistet Huawei tilgangen til Googles Android-versjon og fremtidige oppdateringer til denne, og vil i fremtiden kun kunne benytte den åpne versjonen av Android-prosjektet.
22. mai 2019 ble det kjent at det britiske selskapet ARM Holdings, som designer brikkesettet ARM, har instruert sine ansatte i å avslutte alle avtaler med Huawei. Huaweis mobiltelefoner benytter mikroprosessorer og brikkesett med design fra ARM og dette kan medføre at disse må redesignes fra bunnen.
23. mai 2019 ble det kjent at Huawei var blitt kastet ut som medlem av SD Association, organisasjonen som styrer minnekortstandardene SD og microSD. Samtidig ble det kjent at Wi-Fi Alliance, organisasjonen som styrer Wi-Fi-standarden, også hadde kastet Huawei ut som medlem.
Etter et møte med Kinas president Xi Jinping under G20-toppmøtet i Osaka, kunngjorde president Trump på en pressekonferanse 29. juni 2019 at amerikanske firma igjen kan selge produkter til Huawei. Selskapet er ikke formelt fjernet fra svartelisten, noe Trump ikke ville kommentere.
Ivan Baranka
Ivan Baranka (født 19. mai 1985) er en slovakisk ishockeyspiller.
Han representerte landet sitt under Vinter-OL 2014 i Sotsji, der han kom på 11.-plass med det slovakiske laget.
Feicui-demningen
Feicui-demningen er en demning med vannkraftverk på Taiwan, anlagt i elva Beishi. Effekten er på 70 MW.
Demningen er betong buedam som er 122,5 meter høy.
Gretteåsen
Gretteåsen er et tettbebygd sted i Tønsberg kommune i Vestfold og Telemark. Stedet ligger i Undrumsdal omtrent seks kilometer øst for Revetal. Ikke langt unna Gretteåsen ligger Undrumsdal kirke og Solerød oppvekstsenter. 1. januar 2009 hadde tettstedet 202 innbyggere.
Stikkan Anderson
Stig Erik Leopold «Stikkan» Anderson (født 25. januar 1931 i Mariestad, død 12. september 1997 i Stockholm) var en svensk folkeskolelærer, tekstforfatter, komponist, musikkforlegger, manager, forretningsmann, grunnlegger av Polar Music (1963) og Polarprisen.
Dortmunder
Dortmunder er en lys, undergjæra øltype, en anelse mørkere enn pilsner. Den ble utvikla i den tyske byen Dortmund, og er en av de klassiske, moderne ølstilene som brygges i mange land, men ikke nødvendigvis med betegnelsen dortmunder på etiketten. I Tyskland kalles den ofte blond, men også øl som går under betegnelsen export kan være dortmunderøl. I Nederland og Belgia brukes forkortelsen dort.
Dortmunder er mindre humlet enn pilsner, men har mer humle og mindre maltsmak enn münchener. Alkoholstyrken er mellom 4 og 5 %.
Child’s Play
Child's Play er en skrekkfilm fra 1988, skrevet av Don Mancini og regissert av Tom Holland. Filmen ble lansert av United Artists den 9. november 1988.
Filmen hadde bare en moderat suksess i billettsalget ved lansering, men har siden utviklet kultstatus blant fans av skrekkfilmsjangeren. Filmen fikk også en mengde oppfølgere som ble lansert av Universal Studios (som tilegnet seg rettighetene til serien kort tid etter lanseringen av originalen), blant annet Child's Play 2, Child's Play 3, Bride of Chucky, Seed of Chucky (2004) og Chucky (2009). I 2019 kom en mindre vellykket nyinnspilling.
Handling
Unge Andy Barclay ser en reklame for en «snill gutt»-dukke på TV og spør moren om han kan få en til fødselsdagen sin. Mens hun er på jobb oppdager Andys mor og hennes venn en kramkar som selger en til en lav pris, og hun kjøper den. Det hun ikke vet er at denne spesifikke dukken inneholder sjelen til Charles Lee Ray (også kjent som «The Lakeshore Strangler»), som døde i hendene på politiet kvelden i forveien og har overført sjelen sin til dukken ved hjelp av voodoo.
Samme kveld blir Andys barnevakt dyttet ut av vinduet i sjette etasje og styrter i døden, og bare unge Andy vet at «Chucky» – dukken – er ansvarlig for dødsfallet, samt en mengde andre dødsfall som følger senere.
Andy får skylden for mordene og blir innlagt på en psykiatrisk klinikk. Etter at Chucky finner ham igjen og åpner celledøren hans, rømmer Andy. En av doktorene forsøker å dope ned Andy når han finner ham i et mørkt rom. Bevæpnet med skalpell skjærer Chucky over doktorens akillesscene før han dreper ham med elektrisitet. Andy er det skrekkslagne vitnet.
Andy rømmer og drar hjem. Han gjemmer seg i skapet sitt og bevæpner seg med en baseballkølle. I mellomtiden møter Andys mor (som når har mistet foreldreretten til Andy) politimannen som tok livet av Charles Lee Ray, Mike. Mike tror henne ikke først, selv om han får se bitemerkene hun fikk etter å ha forsøkt å kaste Chucky i peisen. Bare etter nesten å ha blitt myrdet av Chucky blir Mike med Andys mor hjem til leiligheten slik at de kan redde Andy. Chucky har kommet seg inn i huset gjennom pipa og har slått Andy i svime. Moren og politimannen kommer seg ikke inn, for Andy ligger foran døren. Like før Chucky skal stjele Andys sjel, slår Mike inn døren. Når Andy våkner, løper Chucky og gjemmer seg.
Mike leter igjennom huset etter Chucky, som gjemmer seg i et garderobeskap, men han blir også slått i svime.
Andys mor kaster Chucky i peisen og holder ham på plass mens hun ber Andy om å tenne på. Chucky bønnfaller Andy om ikke å gjøre det og sier at de vil være «venner fram til slutten». Andy svarer at «dette er slutten, vennen min!» og kaster en fyrstikk i peisen.
De tror Chucky er død og løper for å hjelpe Mike med skadene han har pådratt seg. Andys mor ber Andy finne førstehjelpsskrinet, men når Andy forlater rommet oppdager han at Chuckys forbrente lik er borte. Chucky kommer bak ham og får nesten tak i ham, men Andy løper tilbake til moren. De lukker dørene inn til rommet, men Chucky bryter seg inn. Moren får tak i en av Mikes pistoler, og de går ut i gangen mens den forbrente dukken følger etter dem. Andys mor skyter Chucky flere ganger og forsøker å treffe hjertet. Hun greier det ikke, men allikevel sprer hun kroppsdelene til dukken over hele rommet.
Igjen går de tilbake til politimannen, som nå våkner. En annen politimann kommer og spør hva som skjer. Mike forteller historien, legger til en forklaring om at dukken er spredt utover hele gangen. Han advarer politimannen om at han ikke må røre delene. Politimannen er dum nok til ikke å høre på Mike og tar med hodet tilbake til de andre. Plutselig stormer resten av Chucky inn i rommet. Chuckys hode beordrer kroppen til å ta livet av alle sammen, men Mike skyter ham i hjertet, og kroppen faller i bakken. Andy ser seg tilbake og lukker døren.
Morten Ruud (jurist)
Morten Ruud (født 25. februar 1950 i Drammen) er en norsk jurist. Han er spesialrådgiver i Justis- og beredskapsdepartementet.
Ruud har vært sysselmann på Svalbard. Han var departementsråd i Justisdepartementet fra 1997 til 2012, herunder da terrorangrepene i Norge 2011 fant sted.
Biografi
Morten Ruud tok juridisk embetseksamen i 1974. Fra 1976-90 var han ansatt i Justisdepartementets lovavdeling (konsulent, byråsjef 1983, underdirektør 1985, lovrådgiver 1985). I 1977–78 var han dommerfullmektig ved Indre Follo sorenskriverembete. I perioden 1990 til 1996 var han ekspedisjonssjef i Justisdepartementets polaravdeling. Fra 1996 til 1997 var han spesialråd i samme departement.
Morten Ruud har gjennomgått Forsvarets høgskoles hovedkurs i 1984–85. Ruud har bred erfaring fra offentlig utrednings- og utvalgsarbeid og internasjonalt arbeid. Blant annet var han leder for «sikkerhetsutvalget» (NOU 1993:3). Han har også hatt flere stillinger internasjonalt, blant annet i FN og Europarådet.
Ruud ble i 1997 utnevnt til departementsråd i Justisdepartementet. Han hadde permisjon fra departementet i perioden november 1998–november 2001 for å være sysselmann; han ble åremålsbeskikket i statsråd den 15. mai 1998. Ruud gikk av som departementsråd 27. april 2012 for å bli spesialrådgiver i Justisdepartementets lovavdeling.
St. Johanneslogen St. Michael til det Lysende Kors
St. Johanneslogen St. Michael til det lysende Kors er en frimurerlosje i Den Norske Frimurerorden (St. Johannesloge nr. 18) som ble innviet den 5. mars 1926 i Tønsberg.
Dens historie begynner med Tønsberg Frimureres Broderforening, opprettet den 22. februar 1890 og underlagt St. Johanneslogen St. Olaus til den hvide Leopard. Den ble opphøyd til selvstendig loge i 1926.
Tønsberg Frimurer Broderforening ble grunnlagt i 1890 med nærmere 30 medlemmer. I 1923 tilbød Th. Marthinsen og sønnen Axel Marthinsen å skjenke tomten i Kammegaten 4 til broderforeningen, på betingelse av at man skulle forsøke å etablere en loge. En bygge- og finansieringskomité engasjerte Helge Brat som arkitekt. I 1924 var Tønsberg landets største broderforening med sine 137 medlemmer. I søknaden til Den Norske Store Landsloge, om å bli opphøyd til selvstendig loge, gis det en forklaring på logens navn:
«Det er brødrenes ønske at kunde faa kalde den nye loge St. Michael til det Lysende Kors. St. Michael har vistnok været byens skytshelgen og ruiner av den ældgamle Michaels kirke sees endnu på Slotsfjeldet. Et kors fra Mariakirken, som ble revet i 1864, er nu anbragt paa Slotsfjeldstaarnet i Tønsberg og utsender ved alle de store høitider lysende straaler over byen.»
I 1931 hadde logen 220 medlemmer.
Ginstslekta
Ginstslekta (Genista) er en planteslekt i erteblomstfamilien, som finnes utbredt i Europa, Midtøsten og Nord-Afrika.
De engelske middelalderkongene av slekten Plantagenet brukte opprinnelig ginst (planta genista) som sitt skjoldemblem, og det var opphavet til kongeslekten navn.
Nord-Odal
Nord-Odal er en kommune i Innlandet. Kommunen består av sogna Sand og Mo og grenser i nord til Stange, i øst til Åsnes og Grue, i sør til Sør-Odal og Nes, og i vest til Eidsvoll.
Tettstedet Sand er kommunesenteret i kommunen. Personer fra Nord-Odal og Sør-Odal kalles odølinger. I annet kvartal 2017 hadde kommunen 5,110 innbyggere.
Geografi og klima
Nord-Odal har innlandsklima med relativt lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961–1990 er gitt i tabellen nedenfor.
Kai Aage Pedersen
Kai Aage Pedersen (født 1965 i Tønsberg) er regionredaktør ved NRK Vest.
Nord-Odal
Historie
Oldfunn og gårdsnavn peker ut Sand og Kongshov i nordvest, Fjell og Mo i nordøst, Austvatn og Berg i øst som de første gardene i Nord-Odal. I senere tid (eldre jernalder) ble bebyggelsen mer spredd og det ble hus og garder på Føsker, Haug, Linder, Holt, Nordre Berg og Eier. Ved slutten av eldre jernalder var det rundt femti garder og bruk i hele Odalen. I jernalderen var Nord-Odal underlagt et hovedting ute på Romerike.
Kai Aage Pedersen
Pedersen ble utdannet lærer ved allmennlærerutdanninga ved Sogndal lærarhøgskule i 1990, med grunnfag i informatikk. Han var tekniker i nærradioen Radio Gravenstein i Sogndal fra 1986 til 1990. Han begynte samtidig som journalist i Sogn Avis i 1988. Fra 1992 til 2001 var han journalist i NRK Sogn og Fjordane, både ved kontoret i Førde og lokalkontoret i Sogn. I perioden 2001 til 2003 var han redaktør i Sogn Avis. Han var redaksjonssjef i NRK Sogn og Fjordane fra 6. oktober 2003. 10. mai 2004 ble han distriktsredaktør ved NRK Sogn og Fjordane, men han var konstituert i stillingen allerede fra 15. mars 2004. 29. februar 2016 ble han regionredaktør for NRK Vest, som omfatter NRK Hordaland, NRK Sogn og Fjordane og NRK Rogaland.
Nord-Odal
Historie
Det var mange vanskelige og mange gode år på 1600-tallet, med pest i 1603 og 1654, men det var en helt annen bygd i 1660: Sagbruk, skogsdrift, tømmerfløting og tømmersalg som skapte pengefortjeneste og nye impulser som rusket kraftig opp.
Kai Aage Pedersen
I oktober 2018 ble det kjent at Pedersen slutter i NRK og blir ny ansvarlig redaktør i Firda fra 1. desember 2018.
Nord-Odal
Historie
Gyldenløvefeiden fra 1675 til 1679 rammet Nord-Odal hardt. Mange garder ble plyndret og ødelagt av svenskene. I krigstiden ble levering av korn, høy og matvarer påbudt til Kongsvinger festning, og bøndene ble stadig utskrevet til transportkjøring. På 1600-tallet, og enda mer i hundreåret etter, solgte de tømmer til både Christiania, Fredrikstad og Halden. I ca. 1670 var det økonomisk så dårlig at flere måtte gå fra gardene sine. Tingbøkene har ved disse tider lange lister over gjeld som odalsbøndene hadde til byborgerne.
På 1700- og 1800-tallet var Nord-Odal også en bergverkskommune. På flere steder i bygda finnes nedlagte gruver både for kobberkis og jernmalm. Til og med i Storsjøen fantes det rike jernmalmsforekomster som en kort periode ble utvunnet.
Nord-Odal og Sør-Odal var én kommune (Odalen kommune) frem til 1819.
Gjennom mange mannsaldrer har nordodølingene reist ut til skogs- og bygningsarbeid. På 1930-tallet ble mange tømmerhoggere tvunget til å reise til Russland for å få engasjement.
Hansaviertel
Hansaviertel eller Hansa-Viertel, er en ortsteil i Berlins bydel Mitte (sentrum). Ortsteilen ble etablert i 2001 og strekker seg i sør og øst mot Tiergarten og i vest og nord mot Spree. Hansaviertel er med 0,53 km² Berlins minste ortsteil i utstrekning. Den hadde i 2011 en befolkning på 5 764.
Nord-Odal
Arbeids- og næringsliv
Nord-Odal er en typisk innlandskommune der jordbruk og skogbruk har dominert næringslivet. Korn- og grønnsakdyrking, husdyrhold og seterdrift, tømmerhogging og -fløting, eller rester av slik virksomhet, preger kulturlandskapet i bygda. Der er registrert 79 sætervanger i Nord-Odal. Korbølsætra er den største sætergrenda i Odalen med bygninger fra 1700-tallet.
Hansaviertel
Historie
Hansa-Viertel ble opprettet som boligområde i 1874, hvor det etablerte seg velstående familier. Navnet oppsto av flere grunner: beboerne var i stor grad kjøpmannsfamilier fra hansabyen Hamburg, området ligger nært til Hamburger Bahnhof, det ligger til Spree som med sin forbindelse til Elben via Havel også knytter seg til Hamburg og endelig at byen Berlin i det 14. og 15. århundret, også var tilknyttet Hansaforbundet.
Under den andre verdenskrigen ble Hansaviertel nærmest fullstendig ødelagt. I 1957 ble området internasjonalt kjent for Interbau-utstillingen i 1957 da strøket ble bygget opp av velrenommerte arkitekter fra mange land.
Nord-Odal
Politikk
Kommunestyret i Nord-Odal består av 25 representanter som etter valget i september 2019 er slik fordelt:
Ordfører er Lise Selnes (Ap), mens Ragnhild Haagenrud Moen (Sp) er varaordfører.
Hmong-konflikten i Laos
Hmong-konflikten i Laos begynte da Vietnamkrigen sluttet i 1975, og borgerkrigen i Laos endte med kommunistisk seier. Pathet Lao, det nye styret, startet så en forfølgelse av tidligere medlemmer av den «hemmelige hær», hvor et essensielt antall hadde vært hmong-folk. Den massive forfølgelsen førte til at et stort antall Hmong-folket flyktet ut av landet. Selve konflikten har for lengst opphørt, men regjeringens forfølgelse pågår fortsatt.
Bokkøl
Bokkøl er et mørkt, sterkt og maltrikt, undergjæret øl. I de fleste land brukes betegnelsen bock.
Bokkøl er som regel mørkt på farge, men i Tyskland brygges også flere lysere sorter. Bokkøl har en alkoholstyrke på minst 4,8 %. Flere norske bryggerier brygger bokkøl med en alkoholstyrke på 6-7 %. I Tyskland brygges også et enda sterkere doppelbock.
Bokkøl er svært mektig og har gjerne en karakteristisk karamellsmak på grunn av malten, og egner seg utmerket som drikke til søt mat og desserter, som et alternativ til portvin.
Skive (by)
Skive er en dansk by på den midtjyske halvøya Salling, nær Karup ås utløp i Limfjorden. Byen er administrasjonssenter for Skive kommune.
Byen har 20 572 innbyggere (skibonitter) (2006). Navnet «Skive» kommer av det oldnordiske skifa som i denne sammenheng betyr «innhegning av palisader» i betydningen «forsvarsverk». Skive ligger på jernbanestrekningen mellom Viborg og Struer, er hovedby i Skive kommune og regnes som «Sallings hovedstad». Byen huser Danmarks største kaserne og er dessuten kjent for herregården Krabbesholm, som ligger like ved industrihavnen i byens østlige ende. De fleste hus i bykjernen er oppført fra 1880 til 1914 og sammen med beliggenheten ved fjorden gir det en spesiell stemning, særlig om sommeren tiltrekker byen seg mange turister fra inn- og utland. Fjorden og elven skaper gode betingelser for bading, båtliv og fritidsfiske.
Historie
Skive har fra gammelt av vært hovedby for halvøyen Salling og en del av Fjends. Den oppsto som handelssted ved Karup å, hvor det var god forbindelse fra Thy, øyen Mors og Salling til Hærveien ved Viborg. Skive fikk kjøpstadsrettigheter i 1326 og disse rettighetene ble utvidet i 1443 av den danske kongen Christoffer av Bayern under et opphold på Gamle Skivehus. Da grevefeiden kom til Midtjylland på 1500-tallet, huserte bondeopprøreren Skipper Clement og hans hær i området i 1534. Dette gikk ut over mange av områdets herregårder, med unntak av borgen Spøttrup middelalderborg ca. 17 kilometer vest for Skive. I 1554 bygde godseieren Iver Krabbe en herregård ved fjorden øst for byen, og den fikk navnet Krabbesholm. Bygningen er oppført i røde munkestener og granitt med et åttekantet tårn i det nordvestlige hjørne. Den ble et slags vartegn for borgerne i byen, som i 1573 fikk ettergitt særskattene kongen hadde innkrevd under grevefeiden. I perioden 1660–1794 var Skive hovedsete for amtmannen under Viborg Amt, og det ble holdt herredsting for Salling i byen i denne perioden. Flere branner herjet Skive på 1700-tallet og befolkningstallet falt så drastisk at byen bare hadde 436 innbyggere i 1769, hvilket gjorde den til Jyllands tredje minste kjøpstad.
I 2007 ble Skive tilknyttet Region Midtjylland og er hermed den nordligste kjøpstad i denne regionen. Avstander til andre byer er: Viborg (regionshovedstad): 29 km, Nykøbing Mors: 30 km, Struer: 36 km, Holstebro: 40 km, Hobro: 51 km, Herning: 51 km, Aalborg: 92 km, og Århus: 94 km.
Kulturliv
Krabbesholm høyskole fungerer idag som en folkehøyskole med særlig fokus på kunst, arkitektur og design. Den har opp gjennom årene tiltrukket mange unge mennesker til Skive-området. Av annet kulturliv bør nevnes Danmarks fjerde største festival «Skive Beach Party», som finner sted hver sommer ved fjorden. Rockebandet Dúné kommer fra Skive. Skive har en kulturell vennskapsby på Grønland, Qasigiannguit.
Også innenfor idrett har Skive noe å by på; byen har Danmarks største ungdomsfotballklubb, Skive IK. Skive IKs seniorlag ligger spiller for tiden i 2. division med tidligere «Viborg-bomber» Søren Frederiksen som trener. Skive har også en amerikansk fotballklubb, Skive Gators, som siste år vant danmarksmesterskapet i Regionalserien. De spiller nå i Landsserien. De har 6 spillere på juniorlandslaget. Ved Flyvej ligger Skive travbane med 800 meters banelengde.
Severdigheter
Foruten Krabbesholm byr Skive på flere andre severdigheter. I Havnevej ligger to museer, nemlig Skive museum og Skive kunstmuseum fra 1942. På førstnevnte museum kan man oppleve områdets historie helt fra oldtidens myr-funn, ravfunn og Danmarks eldste sykler til mere moderne klenodier. På Skive kunstmuseum utstilles særlig moderne dansk kunst (det vil si fra 1920 og frem til idag) med fokus på eldre kunst. Museet har blant annet verker av Per Kirkeby og Jens Søndergaard innenfor ekspresjonismen. Også den gamle Vor Frue Kirke – opprinnelig fra 1200-tallet – er verd et besøk. Den holdt såvidt på å bli revet ned i 1880-årene pga. mangel på plass, men ble reddet da man oppdaget noen kalkmalerier med helgenfigurer malt i 1522. I stedet ble det bygd en annen kirke, Skive kirke, som stod ferdig i 1898 like ved den gamle. På Torvet finner man Skive rådhus (også ting- og arresthus) fra 1846 tegnet av arkitekten N.S. Nebelong i en klassisistisk byggestil, og ved Søndre Boulevard/Østerbro ligger to bindingsverkshus fra 1719 bygd på murene fra borganlegget Gamle Skivehus. Bygningene fungerer som hotell idag. Forfatteren Jens August Schades (1903–1978) barndomshjem ligger i Asylgade 7. I 1928 beskrev han i sin litteratur provinsmiljøet i byen og gav Skive dekknavnet "Skæve". 14 kilometer mot nord på østkysten av Salling ligger gården Jenle, bygd av forfatteren og dikteren Jeppe Aakjær i 1906. Han bodde her frem til sin død i 1930, og gården er nå museum. Herregården Staarup hovedgaard fra 1554 ligger på østsiden av Skive fjord ca. 9 kilometer nordøst for byen.
Gyvelslekta
Gyvelslekta (Cytisus) er ei planteslekt i erteblomstfamilien, som er utbredt i Europa, Midtøsten og Nord-Afrika. Plantene er busker eller dvergbusker med små, trekoblede blad (eller helt uten blad). I Norge forekommer kun gyvel.
Tomáš Jurčo
Tomáš Jurčo (født 28. desember 1992) er en slovakisk ishockeyspiller.
Han representerte landet sitt under Vinter-OL 2014 i Sotsji, der han kom på 11.-plass med det slovakiske laget.
Sørlige Afrika
Sør-Afrika er det største og mest folkerike landet. Engelsk er offisielt språk i alle landene, afrikanske språk er også utbredt.
Definisjoner og anvendelse
Begrepet sørlige Afrika er variabelt definert ved geografi eller geopolitikk. Innen regionen er det mange territorier – inkludert Sør-Afrika-republikken, et etterfølgende land av Den sørafrikanske republikk
Regionen blir ofte brukt i omfattelsen av andre territorier:
Den demokratiske republikken Kongo og Tanzania, dog mer kjent i henholdsvis Sentral- og Østafrika, inkluderes iblant Sørlige Afrika.
Den sørafrikanske tollunion (SACU), dannet i 1969, omfatter de fem landene i FNs subregion Sørlige Afrika.
Betegnelsen Sørlige Afrika ble også brukt for å referere til Sør-Afrika og de «uavhengige» Bantustanerne som ble gjeninnlemmet i Sør-Afrika som en følge av slutten på apartheid i 1994.
En annen geografisk skisse av regionen er den delen av Afrika som er sør for elvene Kunene og Zambezi — dette gjelder for Sør-Afrika, Lesotho, Swaziland, Namibia, Botswana, Zimbabwe og den sørlige delen av Mosambik. Dette er den mest brukte definisjonen i Sør-Afrika.
Geografi
Terrenget i Sørlige Afrika er variert; alt fra skog og gressletter til ørkener. Regionen har både lavtliggende kystområder og fjell.
Når det gjelder naturressurser, har regionen verdens største ressurser av platina, krom, vanadium og kobolt, så vel som uran, gull, titanium, jern og diamanter.
Økonomi
Regionen skiller seg fra resten av Afrika med sin eksport; de største eksportvarene er platina, diamanter, gull og uran. Derimot er Sørlige Afrika likt når det gjelder flere andre problemer på resten av kontinentet. Kolonialismen har satt sine spor på utviklingen gjennom tidene, i dag er fattigdom, politisk korrupsjon og hiv/aids er noen av de største faktorene som forhindrer økonomisk vekst. Streben etter økonomisk og politisk stabilitet er en viktig del av regionens målsettinger, noe som har blitt ettertrykkelig påpekt av SADC.
Hossbach-protokollen
Hitler erklærte på denne hemmelige konferansen at det tyske romspørsmål («die deutsche Raumfrage») bare kunne løses ved en krig som måtte utkjempes senest mellom 1943 og 1945. Deltagere på konferansen var krigsminister Werner von Blomberg, hærens øverstkommanderende Werner von Fritsch, marines øverstkommanderende Erich Raeder, luftvåpenets øverstkommanderende Hermann Göring, utenriksminister Konstantin von Neurath og Hitlers militæradjutant oberst Friedrich Hoßbach. På dagsordenen stod egentlig krigsøkonomien; Hitler ignorerte dette og benyttet anledningen til å legge frem sine mål.
Sørlige Afrika
Miljøfaktorer
Regionen har bred variasjon av økoregioner, inkludert gressletter, bushveld, karoo, savanner og elvebreddsoner. Selv om større forstyrrelser har forekommet i noen regioner etter tap av habitat, som en følge av menneskelig overbefolkning, er det fortsatt betydelige mengder av diverse ville dyrearter, inkludert hvite neshorn, løver, leoparder, impala, kudu, blå gnu, Grønn marekatt og elefant.
Kultur og folkeslag
Sørlige Afrika er hjem til mange kulturer og folkeslag. Afrikanske folkeslag i området inkluderer zulu, xhosa, ndebele, tswana, sepedi, venda, basotho, san, tsonga, afrikandere og shona (selv om denne listen er langt fra dekkende). Koloniserings- og etableringsprosessen resulterte i at en betydelig andel av befolkningen er av europeisk og indisk opphav i mange av de sørlige afrikanske landene.
Hossbach-protokollen
I protokollen heter det blant annet at «løsningen på det tyske spørsmål kan bare nås ved makt». Samtidig fortalte Hitler staben at det var hans faste beslutning så snart som mulig å slå til mot Tsjekkoslovakia og Østerrike.
Singelklubben
Singelklubben var en norsk humorserie på 6 episoder som gikk på NRK2 høsten 2005. Prosjektleder for serien var Christina Rezk Resar og regi ved Geir Henning Hopland. I selve serien deltok Jesper Lind, Vidar Magnussen, Steinar Sagen og Bjarte Tjøstheim. Serien ble av mange oppfattet som norges svar på The Office.
Neil Nugent
Neil Algemon D. Nugent (født 6. desember 1926, død 12. april 2018) var en britisk landhockeyspiller som deltok i de olympiske leker 1952 i Helsingfors.
Nugent vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1. Nugent spilte to kamper i OL-turneringen.
Singelklubben
Omtale fra NRK
Serien gikk under programvignetten Usett, NRK2s flate for ny, eksperimentell humor og underholdning.
Andrej Meszároš
Andrej Meszároš (født 13. oktober 1985) er en slovakisk ishockeyspiller.
Doppelbock
Doppelbock er en sterkere variant av bokkøl, mørkt og maltrikt og med en alkoholstyrke på mellom 6,0 og 10,5 %.
Doppelbock brygges ved et stort antall bryggerier i Tyskland. De første som brygget denne øltypen, var italienske munker i Bayern. De kalte ølet sitt for Salvator («Frelseren») – etter det er det blitt tradisjon at doppelbockmerkene ender på -ator. Paulaner i München brygger fortsatt den originale Salvator.
Doppelbock er ikke primært en tørstedrikk, men kan drikkes som en aperitiff eller som dessertøl. Den serveres temperert.
Bock
Magnetlås
En magnetlås er en elektromagnetisk lås som kan styres ved å kontrollere spenningstilførsel.
Bruksområder
Magnetlåser har flere bruksområder, men er mest utbredt til avlåsing av dører og porter. I tilfeller der det er vanskelig å montere låskasse i en dør (f. eks. glassdører) vil en magnetlås være et alternativ.
Oppbygging og funksjon
En magnetlås består av en elektromagnet og en metallisk ankerplate som festes henholdsvis på dørkarm og dørblad. Ved tilførsel av elektrisk spenning til elektromagneten vil det dannes et magnetisk felt som holder ankerplaten fast. Når spenningstilførselen til elektromagneten brytes, vil magnetfeltet raskt svekkes slik at ankerplaten kan frigjøres og døren kan åpnes.
Normalt har magnetlåser en holdekraft på mellom 2500 og 6000 Newton.
Sikkerhet
Fordi det er nødvendig med kontinuerlig tilførsel av spenning for å opprettholde magnetfeltet fra elektromagneten, vil en magnetlås alltid ha "omvendt funksjon" (engelsk "fail safe"). Dette betyr at en dør eller port med magnetlås vil være låst så lenge det tilføres spenning, og åpne når spenningstilførselen brytes. Følgelig vil man da oppleve at døren eller porten blir stående ulåst ved strømbrudd. Dette er årsaken til at magnetlåser ikke tilfredsstiller FG-kravene til avlåsing mht innbruddssikkerhet. Ofte benyttes magnetlås sammen med annen avlåsing, f.eks. som supplement til panikkbeslag for å forhindre at rømningsdører benyttes som gangdører. Når spenningstilførselen til magnetlåsen da er koblet via brannsentral, vil rømningsdørene kunne åpnes ved utløst brannalarm.
Ørteren kraftverk
Ørteren Kraftverk er et vannkraftverk ved Haugastøl i Hol kommune i Viken.
Kraftverket utnytter fallet på 158 meter mellom Ørteren og Sløtfjorden. Orteren reguleres mellom 1 147 og 1 134 moh.
Tilsiget er på 61,5 millioner m³ og magasinkapasiteten er på 72,4 millioner m³.
Eier er Hol kommune gjennom Ørteren Kraftverk Hol KF.
Anlegget startet produksjonen i 1966. Midlere årsproduksjon er 32 GWh og maksimal effekt er på 10 MW.
Demningen og inntaket er bygget og blir drevet av Oslo Energi.
Vannforbruk ved maksimal drift er 2,7 m³/kWh
Aurora Borealis
Aurora Borealis var en norsk musikkgruppe som spilte folkemusikk fra middelalderen. Gruppen bestod av Sverre Jensen, Øyonn Groven Myhren, Sidsel Brevig, Øyvind Sørensen, Tellef Kvifte og Djavid Afsari Rad. De ga ut albumet Harpa i 1997.
Aitaroun
Aitaroun (eller Aytaroun) er en landsby i det sørlige Libanon. Aitaroun har rundt 3 000 innbyggere. Dessuten bor (2006) av dets tidligere borgere i utlandet (Tyskland, Australia, Canada, Frankrike).
Landsbyen er en av de stedene som ble bombardert av det israelske flyvåpen i juli 2006.
Joe McGann
Joe McGann (født 24. juli 1958 i Liverpool) er en engelsk skuespiller.
Hans mest kjente rolle er som karakteren Charlie Burrows i TV-komedie-serien The Upper Hand mellom 1990 og 1996. Han er også kjent som en fjernsynsreporter på BBC der han rapporterte om lokale arrangementer som fant sted i det sørlige England. Hans tre yngre brødre, Paul, Mark og Stephen er også skuespillere. Sammen med brødrene Stephen og Mark, spilte Joe i skuespillet Tom, Dick og Harry som ble skrevet av Ray og Michael Cooney som ble satt opp ved Duke of York's Theatre i 1995. Joe har en datter, født i 1988 og er bosatt i Glasgow, Skottland.
Hudson Motor Car Company
Hudson Motor Car Company var en amerikansk bilprodusent som var virksom fra 1909 til 1957. Selskapet produserte biler under navnet Hudson, i tillegg til merkenavnene Essex og Terraplane.
Tomáš Starosta
Tomáš Starosta (født 20. mai 1981) er en slovakisk ishockeyspiller.
Han representerte landet sitt under Vinter-OL 2014 i Sotsji, der han kom på 11.-plass med det slovakiske laget.
Anthony Nunn
Anthony Stuart Nunn (født 24. mai 1927) var en britisk landhockeyspiller som deltok i de olympiske leker 1952 i Helsingfors. Nunn vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1. Nunn spilte alle tre kampene i OL-turneringen.
Shimenkan-demningen
Shimenkan-demningen er en demning med vannkraftverk i sørvestre Yunnan-provinsen i det sørlige Kina, anlagt i elva Lixian / Lician (Den sorte elv). Effekten er på 130 MW, fordelt på 2 x 65 MW turbiner.
Demningen er såkalt betong buedam som er 116 meter høy, og reservoaret er på inntil 6,5 km² overflateareal. Operatør er China Datang International.
Matías Almeyda
Matías Jesús Almeyda (født 21. desember 1973) er en argentinsk fotballtrener og tidligere fotballspiller som er hovedtrener for den amerikanske klubben San Jose Earthquakes
Almeydas posisjon var defensiv midtbane. Han la egentlig opp fotballen i 2005, men savnet ble for stort. Etter å ha bedrevet mye showfotball, blant annet med Maradona i Oslo, signerte argentineren en prestasjonsrettet kontrakt med Lyn. Hans venn Terje Liverød var sentral i overgangen.
Almeyda fikk med seg 39 landskamper og to VM-sluttspill for Argentina, ble argentinsk og italiensk seriemester, italiensk cupmester, UEFA-cupmester og vinner av Champions League. I 2000 ble han kåret til årets spiller i Italia. Han debuterte for Lyn den 13. mai 2007 mot Aalesund. Han kom inn som innbytter i to kamper for Lyn, men 24. juni ble kontrakten avsluttet. Almeyda har tidligere spilt i storklubber som River Plate, Sevilla, Lazio og Inter.
Vasilios Kalogeracos
Vasilios Kalogeracos (født 21. mars 1975 i Perth) er en tidligere australsk fotballspiller av gresk opphav som har spilt for klubber i England, Malaysia og Australia. Kalogeracos var regnet som en skuddvillig angrepsspiller med spisskompetanse i sin hurtighet. I Norge er han mest kjent for sitt opphold hos Hamarkameratene.
Kalogeracos har blant annet spilt for Birmingham City, Stevenage Borough, Kuala Lumpur FA, Floreat Athena, Perth Glory, Stockport County og South Melbourne i tillegg til flere australske klubber på øverste nivå. I mai 2000 var Kalogeracos på et tre måneders langt låneopphold hos Hamarkameratene fra Perth Glory, hvor han skåret fire mål i løpet av ti kamper. Kalogeracos har for øvrig også landslagskamper for aldersbestemte lag i Australia.
St. Johanneslogen Syvstjernen
St. Johanneslogen Syvstjernen er en frimurerlosje i Den Norske Frimurerorden (St. Johannesloge nr. 19) som ble innviet den 19. januar 1929 i Kristiansund.
Dens historie begynner med en broderforening, opprettet i 1895, og underlagt St. Johanneslogen Nordlyset. I 1910 ble den opphøyd til deputasjonsloge. Den ble opphøyd til selvstendig loge i 1929.
Beluga Group
Beluga Group var et tysk tunggodsrederi med hovedkontor i Bremen, som gikk i konkurs i mars 2011. Beluga Group hadde mer enn 40 tunggodsskip med en løftekapasitet på mer en 240 tonn.
Historie
Beluga Shipping GmbH ble grunnlagt i Bremen i desember 1995 grunnlagt i Bremen som fraktoperatør. I 1998 ble det første tunggodstransportskipet MS «Beluga Performer» satt i tjeneste. I 1999 kom det første selvbygde skipet til rederiet MS «Werder Bremen». I de følgene årene vokste selskapet raskt, og hadde på det meste 61 tungtransport skip. Den internasjonale tiltredelsen til Beluga Group tok seg sterkt opp i 2003 da de tok over det nederlandske GenChart B.V. og åpnet et kontor i Beijing. I 2004 Åpnet de kontorer i Houston og Shanghai. Beluga Group øke årsomsetning fra 2006 på 175 mill. til 410 mill euro i 2008 på grunn av den store veksten på flåten.
Carl Johan av Sverige
Carl Johan Arthur Bernadotte af Wisborg, greve av Wisborg, (født 31. oktober 1916, død 5. mai 2012) var den fjerde sønnen av kong Gustav VI Adolf av Sverige og hans første hustru, prinsesse Margaret av Connaught.
Han ble født som Hans Kongelige Høyhet prins Carl Johan av Sverige, hertug av Dalarna, men mistet både tittel og arverett da han giftet seg med Kerstin Wijkmark i 1946. Han ble da helt enkelt hetende Carl Johan Bernadotte, men 2. juli 1951 ble han adlet til greve av Wisborg (comte de Wisborg) innen Luxembourgs adel av storhertuginne Charlotte av Luxembourg. Han var formann i Ointroducerad adels förening fra 1948 til 1963 og ble utnevnt til æresmedlem i 1963.
Kona Kerstin døde i 1987, og i 1988 giftet grev Carl Johan seg på nytt, denne gang med grevinne Gunilla Wachtmeister av Johannishus.
Grev Carl Johan hadde ingen biologiske barn, men adopterte med sin første kone to barn:
Håkon Tysdal
Håkon Tysdal (født 17. februar 1943 i Enebakk, død 30. september 2019) var en norsk skribent og forfatter. Han var redaktør for det lokalhistoriske tidsskriftet IGN i perioden 1999–2004 og skrev flere lokalhistoriske artikler og bøker. Håkon Tysdal ble æresmedlem i Enebakk historielag i 2010.
Tysdal var bosatt i Rælingen.
Judo under Panamerikanske leker 1975
Judo under Panamerikanske leker 1975 ble arrangert i Mexico by i Mexico fra 12. til 26. oktober 1975. Det var tredje gangen som judo var med i de Panamerikanske leker. Det var seks klasser, kun for menn. Canada ble beste nasjon med tre gullmedaljer foran Brasil med en.
Kurér (radioapparat)
Kurér var et bærbart radioapparat produsert av den norske radiofabrikken Radionette, startet av Jan Wessel fra 1928. Den første Kurérmodellen ble lansert i 24. april 1950. Kurér hadde fire direkteglødete radiorør og høyttaler med permanentmagnet. Den hadde fire bølgebånd: langbølge, mellombølge, fiskeribølge og kortbølge. Den var tenkt som en reiseradio som også kunne brukes hjemme og kunne forsynes fra både lysnettet og en batteriblokk med 90 V og 1,5 V spenninger. Vekten var 7,6 kg med batteriet.
Knapt 700 eksemplarer ble laget av modell nr. 1, som ble kalt "firkantkurér" på grunn av de skarpe hjørnene. Modell nr. 2 med runde hjørner ble produsert frem til 1958. Kurér var en stor suksess og det ble produsert tilsammen 224 000 eksemplarer. Den ble også eksportert til over 60 land, først til Thailand. Modell 2 ble levert i nesten 40 forskjellige farver, nyanser og mønstre.
I 1958 kom utgaven kalt Kurér Transi som brukte transistorer og ble drevet av vanlige 1,5 V lommelyktbatterier. Den slo ikke så godt an.
USA
USA, offisielt Sambandsstatene eller De forente stater, er en forbundsrepublikk i Nord-Amerika som består av 50 delstater, forbundsdistriktet District of Columbia (som også er hovedstad og er bedre kjent under navnet Washington, D.C.) og en rekke mindre territorier. De 48 delstatene som utgjør det kontinentale USA grenser til Canada i nord og Mexico i sør.
USA har et areal på 9,526,517 kvadratkilometer. Det gjør USA til verdens tredje største land, etter Russland, og Canada. USA har rundt 335 millioner innbyggere pr. 2023, noe som også gjør landet til verdens tredje mest folkerike, kun forbigått av Kina og India.
Føderasjonen bestod opprinnelig av tretten kolonier som løsrev seg fra Storbritannia i 1776. I løpet av 1800-tallet ekspanderte USA kraftig mot vest, samtidig som landet tok imot store mengder innvandrere fra hele Europa. Innvandrerne – som siden 1900-tallet har kommet fra hele verden – har gjort det amerikanske samfunnet demografisk svært heterogent, og landet består av svært mange forskjellige etniske og religiøse grupper.
Etter andre verdenskrig ble USA en av verdens to «supermakter» ved siden av Sovjetunionen, samtidig som amerikansk film, musikk og annen kultur fikk stor påvirkning på hele verden. Etter den kalde krigens slutt i 1989 har USA vært verdens klart ledende økonomiske og militære makt. Landet huser mange av verdens mest kjente universiteter og forskningsinstitusjoner, og er verdensledende innenfor høyteknologi.
Som forbundsrepublikk er den politiske makten i USA delt mellom de føderale styresmaktene i Washington og delstatene. På føderalt nivå er makten delt mellom presidenten (siden 2021 Joe Biden), en kongress med to kamre og høyesterett. En tilsvarende struktur følges i store trekk i de fleste delstatene, med en politisk valgt guvernør, en delstatskongress og en delstatshøyesterett. De to store og dominerende partiene i USA kalles republikanerne og demokratene.
Navn og etymologi
Navnet «Amerika» ble på første gang brukt i et verdenskart laget av den tyske kartografen Martin Waldseemüller i 1507, og kommer etter oppdageren Amerigo Vespucci. Begrepet «De forente stater» (The United States) ble for første gang brukt i uavhengighetserklæringen i 1776, og i grunnloven av 1777 (Konføderasjonsartiklene) ble navnet «Amerikas forente stater» (United States of America) offisielt.
På engelsk er formen «the United States» vel så mye brukt som «United States of America»-navnet, og vanlige kortformer er «the U.S.», «US», «USA» eller bare «America».
På norsk brukes mest adjektivet «amerikansk» om forhold som gjelder USA, og en innbygger kalles oftest en «amerikaner», selv om ordet i videre forstand også kan vise til folk fra andre land i verdensdelene Nord-Amerika og Sør-Amerika. På bokmål kan «USA-amerikaner» benyttes om en person fra USA og «USA-amerikansk» om forhold som gjelder USA. Formene ble introdusert i 2001 av Norsk språkråd. Betegnelsen «US-amerikansk» benyttes også noen ganger ved behov for tydelig avgrensning, men er verken normert bokmål eller riksmål. «Sambandsstatene» er også blitt brukt om landet.
Naturgeografi
USA er verdens fjerde største land i areal (etter Russland, Canada og Kina) og tredje etter innbyggertall (etter Kina og India). Landet er stort og har vidstrakte geografiske forhold. Landet ligger nesten i sin helhet på Den vestlige halvkule, og består av til sammen 48 fastlandsdelstater på det nordamerikanske kontinentet, delstaten Alaska vest for Yukon i Canada og øygruppa og delstaten Hawaii i Stillehavet. I tillegg kommer en rekke amerikanske territorier verden over, de fleste av dem i Stillehavet eller i Karibia. Territoriene inkluderer Puerto Rico, Guam, De amerikanske Jomfruøyer, Nord-Marianene, Amerikansk Samoa og en rekke andre. Landet har landgrenser til Canada og Mexico, i tillegg til sjøgrense med Russland.
De 48 fastlandsdelstatene strekker seg fra Stillehavet i vest til Atlanterhavet i øst, med Mexicogolfen i sør. Alaska er den største delstaten og er separert fra fastlandsdelstatene med Canada. Alaska grenser til Stillehavet i sør og Arktis i nord.